Ńdɔ Elifaz yǎ Témân a ngávə́ ńkɔ̄bɔ̄ mɔ́, nyé nâ: 2yə m̀fəfə́g mod wâyəyalǎn fə ai dzə́dzāā fəg ? Yə wâkǎd fə dzálā ábum díé ai evúndu ? 3Yə wádzōdzɔ̌s fə adzó nə́ wâkaman ai óbēn ai bíbúg bí nə́ təge ai m̀fí ? 4Wa waman fɔ́ɔ́ ndáman tɔ wɔ̌ŋ Zāmbá, waman fɔ́ɔ́ wē ḿbindán mam á mís mə́ Zāmbá. 5Ḿból ábē lákə fɔ́ɔ́ lálə̄de anyu dóe zěn, ńdɔ wǎkə wanɔŋ ǹkɔ́bɔ̄ míńkə́kə́ŋ mí bod. 6Sə́ kig ma, anyu dóe ńdɔ̄ lákpe wa, biyé bí ányu bíe ḿbya fɔ́ɔ́ byásɔ́man wa. 7Yə wǎ ó nə̄ Ádam, m̀byálán ńtōl ai bod bə́sə ? Yə bə́ ngábyé wā ósúsúa miǹkǒl ? 8Yə o ngátɔbɔ êsɔ̌g Zāmbá ńdɔ o ngáháman fəg ású dóe etám? 9Dzé fɔ́ɔ́ wāyəm bíā təge yəm ? Dzé ó ngáyə́ge dzɔ̂ é tɔá təge ai bíā dzɔ́ nyɔ́l nyɔ̄lɔ ? 10Yénə́ ésāmbá dzáán é bə̄lə́ nyiá mod mvíe, ǹnǒm mod, ényɔ́ ḿbɔ̄g a bəgə́ míḿbū myálod émí mí ésōā. 11Yə wabyandi mim̀vɔ́lán mí Zāmbá ású dóe, ai ébubud ǹkɔ́bɔ byâkɔ́bɔ ai wa ? 12Éyə fɔ́ɔ́ ńnə́m wóe wákə̄ wâdudu wa á sí yá nā ńdɔ̄ fə é mís wāngə́ŋəlan má mâtyan fɔ́ɔ́ yá ?